text: وزارت داخلہ حکومت ہند نے کام کاج کے مقام پر جنسی ہراسانی کے مسئلے سے نمٹنے کیلئے وزراء کا ایک گروپ تشکیل دیا ہے تاکہ اس مسئلے کے قانونی اور ادارہ جاتی ڈھانچے پر نظرثانی کی جاسکے ۔ حکومت ہند کی کوشش یہ ہے کہ خواتین کو ان کے کام کاج کے مقام پر جنسی ہراسانی سے تحفظ فراہم کرایا جائے اور اس کی روک تھام کی جائے نیز خواتین کی جانب سے جنسی ہراسانی کے خلاف کی جانے والی شکایات کا ازالہ کیا جاسکے اور ساتھ ہی ساتھ کام کاج کے مقام پر دیگر متعلقہ مسائل کو مؤثر طریقے سے حل کیاجاسکے ۔